**Dezvoltarea încrederii elevilor în propriile capacități de învățare**

Clasa a V-a

**Denumirea și contextul activității de învățare**

Titlul lecției: „Ancorele învățăriiˮ

Domeniului tematic: „Autocunoaștere și stil de viață sănătos”

Manualul utilizat: *Consiliere și dezvoltare personală*. *Manual pentru clasa a V-a* (Ana-Maria Oancea, Doina Popescu, Ed. Corint)

Profesor: Nădășan Anca-Marcela

Școala: Liceul Teoretic „Ion Constantin Brătianu”

**Premisele activității**

**Premisele activității**

Autocunoașterea contribuie la dezvoltarea încrederii elevilor în propriile capacități de învățare.

Înțelegând termenii: Sinele (Eul), Abilitate, Aptitudine, Interes, Stres, elevii vor face un pas spre autocunoaștere și vor descoperi ancorele învățării.

Activitatea se va derula într-o atmosferă deschisă, de colaborare, profesorul urmărind în mod special crearea unei stări de bine a elevilor (folosirea de către profesor a unui ton cald, prietenos; ascultarea părerii tuturor elevilor care vor să se exprime și oferirea de feedback etc).

**Competențe specifice vizate**:

1.1.Identificarea resurselor personale și a oportunităților de dezvoltare specifice vârstei;

1.2.Analiza surselor de stres și a consecințelor acestuia asupra sănătății și stării de bine

**Metoda/ metodele alese:** conversația, prezentarea individuală a produselor activității, platforma digitală Kahoot!.

**Pași de desfășurare a activității:**

**I.Explorare/ experimentare concretă**

I.1.Discuție cu elevii despre importanța pe care o acordă ei autocunoașterii.(4-5 minute)

**II. Comunicare și observare**

II.1. Exercițiu creativ: Desenează „propriul tău drapelˮ! Adaugă simboluri ale valorilor pe care le prețuiești! Activitate individuală -15 minute)

Prezentarea unor drapele (10 minute)

II.2. Rezolvarea Quizz-ului de pe platforma Kahoot (folosirea telefoanelor, videoproiectorului – 10 minute)

[**https://create.kahoot.it/details/ancorele-invatarii/533aaeb6-83ba-498c-bbab-5bd29dfa9a03**](https://create.kahoot.it/details/ancorele-invatarii/533aaeb6-83ba-498c-bbab-5bd29dfa9a03)

II.3. Vizualizarea și discutarea rezultatelor (5 minute)

**III. Reflecție**

III.1. Discuții despre comportamentele care te ajută să reduci stresul și să obții starea de bine (5 minute)

**Cum poate fi valorificată această resursă în activitatea de evaluare?**

Înregistrarea automată a rezultatelor răspunsurilor – dirigintele și elevii pot vizualiza rapid răspunsurile și află în ce măsură au fost înțeleși termenii respectivi.